CELEX: 22020D0929
Language: bg
Date: 2019-02-08 00:00:00
Title: Решение на Съвместния комитет на ЕИП № 10/2019 от 8 февруари 2019 година за изменение на приложение II (Технически правила, стандарти, изпитвания и сертифициране) към Споразумението за ЕИП [2020/929]

16.7.2020   
               
               
                  BG
               
               
                  Официален вестник на Европейския съюз
               
               
                  L 228/18
               
            
         РЕШЕНИЕ НА СЪВМЕСТНИЯ КОМИТЕТ НА ЕИП № 10/2019
         от 8 февруари 2019 година
         за изменение на приложение II (Технически правила, стандарти, изпитвания и сертифициране) към Споразумението за ЕИП [2020/929]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент за изпълнение (ЕС) 2018/555 на Комисията от 9 април 2018 г. относно координирана многогодишна контролна програма на Съюза за 2019, 2020 и 2021 г. за гарантиране на спазването на максимално допустимите граници на остатъчни вещества от пестициди във и върху храни от животински и растителен произход и за оценка на експозицията на потребителите на тези пестицидни остатъци (1) трябва да бъде включен в Споразумението за ЕИП.
                  
               
                     (2)
                  
                  
                     Регламент за изпълнение (ЕС) 2018/555 отменя, считано от 1 септември 2019 г., Регламент за изпълнение (ЕС) 2017/660 на Комисията (2), който е включен в Споразумението за ЕИП и съответно трябва да отпадне от него считано от 1 септември 2019 г.
                  
               
                     (3)
                  
                  
                     Настоящото решение се отнася до законодателство относно хранителните продукти. Законодателството относно хранителните продукти не се прилага по отношение на Лихтенщайн, докато приложението на Споразумението между Европейската общност и Конфедерация Швейцария относно търговията със селскостопански продукти обхваща и Лихтенщайн, както е посочено в уводната част на глава XII от приложение II към Споразумението за ЕИП. По тази причина настоящото решение няма да се прилага по отношение на Лихтенщайн.
                  
               
                     (4)
                  
                  
                     Поради това приложение II към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Глава XII от приложение II към Споразумението за ЕИП се изменя, както следва:
            
                        1.
                     
                     
                        След точка 149 (Регламент за изпълнение (ЕС) № 2018/1648 на Комисията) се вмъква следното:
                        
                                    „150.
                                 
                                 
                                    
                                       32018 R 0555: Регламент за изпълнение (ЕС) 2018/555 на Комисията от 9 април 2018 г. относно координирана многогодишна контролна програма на Съюза за 2019, 2020 и 2021 г. за гарантиране на спазването на максимално допустимите граници на остатъчни вещества от пестициди във и върху храни от растителен и животински произход и за оценка на експозицията на потребителите на тези пестицидни остатъци (ОВ L 92, 10.4.2018 г., стр. 6).
                                    За целите на настоящото споразумение разпоредбите на Регламента се тълкуват със следните адаптации:
                                    В таблицата, съдържаща се в точка 5 от приложение II, се добавя следното:
                                    
                                                IS
                                             
                                             
                                                12
                                             
                                          
                                                NO
                                             
                                             
                                                12“
                                             
                                          
                              
                  
                        2.
                     
                     
                        Текстът на точка 129 (Регламент за изпълнение (ЕС) 2017/660 на Комисията) се заличава, считано от 1 септември 2019 г.
                     
                  
         
            Член 2
            Текстът на Регламент за изпълнение (ЕС) 2018/555 на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
         
         
            Член 3
            Настоящото решение влиза в сила на 9 февруари 2019 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
            
         
         
            Съставено в Брюксел на 8 февруари 2019 година.
            
               
                  За Съвместния комитет на ЕИП
               
               
                  Председател
               
               Claude MAERTEN
            
         
         
            (1)  ОВ L 92, 10.4.2018 г., стр. 6.
         
            (2)  ОВ L 94, 7.4.2017 г., стр. 12.
         
            (*1)  Без отбелязани конституционни изисквания.